Blue Öyster Cult
Store norske leksikon,Kunst og estetikk,Musikk,Populærmusikk,Pop og rock,Internasjonal pop og rock
Blue Öyster Cult er et amerikansk classic rock-band. De fikk et godt rykte som liveband etter konserter som inkluderte lasere, pyroteknikk og Buck Dharmas avanserte gitarsoloer. Deres avanserte, melodiøse hardrock med kryptiske sci-fi-tekster har alltid vært omgitt av en aura av mystikk.
Bandet ble dannet i 1969 på Long Island av vokalisten og gitaristen Eric Bloom (født 1944), gitaristen og vokalisten Donald «Buck Dharma» Roeser (født 1947), keyboardisten Allen Lanier (1946-2013), bassisten Joe Bouchard (født 1948) og trommeslageren Albert Bouchard (født 1947). De to første albumene (1972/1973) solgte dårlig, men fikk god kritikk. Fra og med Secret Treaties (1974) økte albumsalget.Gjennombruddet i USA kom med livealbumet On Your Feet Or On Your Knees (1975). Bandets største hit var balladen Don't Fear The Reaper fra Agents Of Fortune (1976) – et album som har vokalbidrag og to tekster av Patti Smith. Dessuten nådde singlen Burnin' For You 40. plass i USA i 1981.Bandets andre store albumsuksesser er Some Enchanted Evening (1978; live), Cultosaurus Erectus (1980) og Fire Of Unknown Origin (1981). Albert Bouchard sluttet i 1981, broren Joe Bouchard i 1986, Lanier i 2006. The Symbol Remains (2020) var deres første studioalbum på 19 år. Les mer i Store norske leksikon classic rock hardrock Eksterne lenker Blue Öyster Cult